ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯ এর ফলে উদ্ভুত পরিস্থিতির মোকাবিলা এবং টিকাকরণ নিয়ে রাজ্যগুলির সঙ্গে পর্যালোচনা বৈঠক করেছেন ডাঃ মনসুখ মান্ডব্য
নয়াদিল্লি, ০৭ এপ্রিল, ২০২৩
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মানসুখ মান্ডব্য আজ ভার্চ্যুয়াল পদ্ধতিতে রাজ্যগুলির স্বাস্থ্য মন্ত্রী এবং প্রধান সচিব বা অতিরিক্ত মুখ্য সচিবদের সঙ্গে বৈঠকে করেছেন। স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ারও বৈঠকে উপস্থিত ছিলেন। বৈঠকে ডাঃ মান্ডব্য বলেন, অতীতে কোভিড-১৯ সংক্রমণের হার বৃদ্ধি পাওয়ার সময় যেভাবে কেন্দ্র ও রাজ্য একযোগে কাজ করেছে, এখন আবার সেই একই মনোভাব নিয়ে কাজ করতে হবে। বৈঠকে জনস্বাস্থ্য, কোভিড-১৯ মোকাবিলায় প্রয়োজনীয় প্রস্তুতি এবং কিছু কিছু রাজ্যে কোভিড সংক্রমণ বৃদ্ধি পাওয়ার প্রেক্ষিতে টিকাকরণের বিষয়ে পর্যালোচনা করা হয়। মন্ত্রী রাজ্যগুলির স্বাস্থ্য মন্ত্রীদের ১০ ও ১১ এপ্রিল হাসপাতালের পরিকাঠামো যথাযথ রয়েছে কিনা, তা দেখার জন্য পরামর্শ দিয়েছেন। যেসব রাজ্যে আইএলআই অথবা এসএআরআই – এর সংক্রমণ বৃদ্ধি পাচ্ছে, সেই রাজ্যে কোভিড – ১৯ এবং ইনফ্লুয়েঞ্জার নমুনা পরীক্ষার জন্য প্রয়োজনীয় পদক্ষেপ নিতে হবে। সংক্রমিত ব্যক্তিদের কোভিড জিন বিন্যাস নির্ধারণের উপরও গুরুত্ব দেওয়া হয়। বৈঠকে জানানো হয়েছে ২৩টি রাজ্য ও কেন্দ্রশাসিত অঞ্চলে জাতীয় হারের তুলনায় কম হারে প্রতি ১০ লক্ষ জনপিছু নমুনা পরীক্ষা করা হচ্ছে। বর্তমান পরিস্থিতিতে রাজ্যগুলিকে নমুনা পরীক্ষা, সংক্রমিত ব্যক্তিকে শনাক্তকরণ, চিকিৎসা, টিকাকরণ এবং কোভিড বিধি যথাযথভাবে মেনে চলা হচ্ছে কিনা, তা দেখার জন্য পরামর্শ দেওয়া হয়। রাজ্য ও কেন্দ্রশাসিত অঞ্চলগুলিকে আরটিপিসিআর পদ্ধতিতে নমুনা পরীক্ষা বৃদ্ধি করার পরামর্শ দেওয়া হয়েছে।
রাজ্য ও কেন্দ্রশাসিত অঞ্চলগুলিকে জানানো হয়েছে যে, দেশে দৈনিক সংক্রমণের সংখ্যা বৃদ্ধি পাচ্ছে। ১৭ মার্চ শেষ হওয়া সপ্তাহে গড়পরতা দৈনিক সংক্রমণ ছিল ৫৭১। ৭ এপ্রিল শেষ হওয়া সপ্তাহে তা বৃদ্ধি পেয়ে হয়েছে ৪,১৮৮। ৭ এপ্রিল শেষ হওয়া সপ্তাহে সাপ্তাহিক সংক্রমণের হার ৩.০২ শতাংশ বৃদ্ধি পেয়েছে। বিশ্ব স্বাস্থ্য সংস্থা কোভিডের XBB.1.5 সহ আরও ৬টি ভ্যারিয়েন্টের সংক্রমণ পর্যালোচনা করছে। ওমিক্রণ সহ কোভিডের বেশ কয়েকটি ভ্যারিয়েন্টের সংক্রমণ খুব বেশি না হলেও XBB.1.16 – এর সংক্রমণ ফেব্রুয়ারি মাসে ২১.৬ শতাংশ ছিল। মার্চ মাসে তা বৃদ্ধি পেয়ে হয়েছে ৩৫.৮ শতাংশ। তবে, সংক্রমণের কারণে হাসপাতালে ভর্তি হওয়া বা মৃত্যু হার বৃদ্ধি পায়নি। ভারতে কোভিডের প্রাথমিক টিকাকরণ ৯০ শতাংশ হলেও সতর্কতামূলক ডোজ নেওয়ার হার যথেষ্টই কম। কেন্দ্রীয় স্বাস্থ্য মন্ত্রক বয়স্ক এবং জটিল অসুখে আক্রান্ত নাগরিক সহ সকলে যাতে এই টিকা নেন, রাজ্যগুলিকে তার জন্য উদ্যোগী হতে আহ্বান জানিয়েছে।
দেশে কেরল, মহারাষ্ট্র ও দিল্লি সহ ৮টি রাজ্যে ১০ বা তার বেশি জেলায় সংক্রমণের হার ১০ শতাংশেরও বেশি। কর্ণাটক, কেরল, মহারাষ্ট্র, দিল্লি, হিমাচল প্রদেশ, তামিলনাডু এবং হরিয়ানায় ৫টিরও বেশি জেলায় ৫ শতাংশের বেশি হারে সংক্রমণ বাড়ছে। ডাঃ মান্ডব্য কোভিড প্রতিরোধী বিধিনিয়মগুলি যথাযথভাবে মেনে চলার উপর গুরুত্ব দেন।
রাজ্য ও কেন্দ্রশাসিত অঞ্চলগুলিকে আন্তর্জাতিক ও জাতীয় স্তরে কোভিড পরিস্থিতির বিষয়ে জানানো হয়েছে। দ্রুত শনাক্তকরণ, সংক্রমিত ব্যক্তিকে আলাদা জায়গায় রাখা এবং নমুনা পরীক্ষা বৃদ্ধির উপর বিশেষ গুরুত্ব দেওয়া হয়েছে। পর্যটকের সংখ্যা বিভিন্ন জায়গায় বৃদ্ধি পাওয়ায় স্বাস্থ্য প্রতিমন্ত্রী ডাঃ ভারতী প্রবীণ পাওয়ার রাজ্যগুলিকে নজরদারি বৃদ্ধির উপর গুরুত্ব দিতে বলেছেন। যথাযথ সময়ে পর্যালোচনা বৈঠকের আয়োজন করার জন্য রাজ্য ও কেন্দ্রশাসিত অঞ্চলগুলি কেন্দ্রীয় স্বাস্থ্য মন্ত্রককে ধন্যবাদ জানিয়েছে।
PG/CB/SB
(Visitor Counter : 82
প্রতিরক্ষামন্ত্রক
ভারতীয় নৌ-বাহিনীর উদ্ধার ও বিস্ফোরক অস্ত্র নিষ্ক্রিয়করণ মহড়া - স্যালভেক্স
নয়াদিল্লি, ৬ জুলাই, ২০২৩
সপ্তম ভারতীয় নৌ-বাহিনী-মার্কিন নৌ-বাহিনী -এর উদ্ধার ও বিস্ফোরক অস্ত্র নিষ্ক্রিয়করণ  মহড়া - স্যালভেক্স অনুষ্ঠিত হল ২৬ জুন থেকে ৬ জুলাই কোচিতে। আইএন এবং ইউএসএন ২০০৫ থেকে এই যৌথ মহড়ায় অংশ নিয়ে আসছে। মহড়ায় ভারতের আইএনএস নিরীক্ষণ জাহাজ এবং মার্কিন নৌ-বাহিনীর স্যালভর জাহাজ ছিল। এছাড়াও ছিল বিশেষ ডুবুরি এবং ইওডি দল।
দশদিন ধরে দু’দেশের ডুবুরিরা সমুদ্রে উদ্ধারকার্যে তাঁদের অভিজ্ঞতা একে অপরের সঙ্গে ভাগ করে নেন। জমির পাশাপাশি সমুদ্রে ইওডি কাজের বিভিন্ন দিক নিয়ে একে অপরকে প্রশিক্ষণ দেয়। স্যালভেক্স-এ আরও দেখা গেল, পারস্পরিক বোঝাপড়ার মাধ্যমে সমুদ্রে উদ্ধার কাজ এবং বিস্ফোরক অস্ত্র নিষ্ক্রিয়করণ কাজের সেরা উপায় সম্পর্কে একে অপরের অভিজ্ঞতা ভাগ করে নেওয়ার পাশাপাশি দায়িত্ব বিভাজন এবং সমন্বয় নিয়ে যৌথ মহড়া হল।
মাইন চিহ্নিতকরণ এবং তার নিষ্ক্রিয়করণ, ধ্বংসাবশেষের খোঁজ এবং উদ্ধার কাজের মতো বিভিন্ন ক্ষেত্রে ডুবুরি দলের দক্ষতা বৃদ্ধি করার জন্য গঠনমূলক মতবিনিময় হয় দুই পক্ষের মধ্যে।
CG/AP/DM/
(Visitor Counter : 49
পানীয়জলওস্বাস্থ্যব্যবস্থামন্ত্রক
স্বচ্ছ ভারত অভিযানের অগ্রগতি সম্পর্কে বিভ্রান্তিকর রিপোর্ট
নয়াদিল্লি, ২৯ অক্টোবর, ২০১৮
টিন এজ গার্লস রিপোর্ট, ২০১৮ শীর্ষক সমীক্ষার সঙ্গে যুক্ত সংবাদমাধ্যমে প্রকাশিত বিভ্রান্তিকর কিছু প্রতিবেদন কেন্দ্রীয় পানীয় জল ও স্বচ্ছতাবিধান মন্ত্রকের নজরে এসেছে। ঐ প্রতিবেদনগুলিতে স্বচ্ছ ভারত অভিযান সম্পর্কে দাবি করা সমস্ত রিপোর্ট বিভ্রান্তিকর। এই প্রতিবেদনে দাবি করা হয়েছে, দেশে প্রায় ৪০ শতাংশ কিশোরীকে এখনও শৌচকর্মের জন্য বাড়ির বাইরে যেতে হয়।
প্রকাশিত সংবাদ প্রতিবেদনগুলিতে সবচেয়ে গুরুত্বপূর্ণ বিষয়টির কথা উল্লেখই করা হয়নি। সেটি হল, এই সমীক্ষা ২০১৬-১৭-র তথ্যের ভিত্তিতে তৈরি করা হয়েছিল। এরফলে, অসত্য ও বিভ্রান্তিকর তথ্য প্রকাশিত হয়েছে, যেখানে বলা হয়েছে সম্প্রতি এই সমীক্ষা চালানো হয়েছিল এবং সেখান থেকেই স্বচ্ছতা সম্পর্কিত প্রকৃত চিত্র ফুটে উঠেছে। ২০১৬-১৭-র পরিসংখ্যান ব্যবহার করে স্বচ্ছ ভারত মিশনের সাফল্য নিয়ে প্রশ্ন তোলা রিপোর্টগুলি ভারতবাসীর প্রয়াস ও উদ্যমগুলিকেই অবজ্ঞা করেছে।
এ ধরনের ভুল-ভ্রান্তি গ্রামীণ স্বচ্ছতার বিষয়টিকে সম্পূর্ণ বিপরীত পথে চালিত করে। স্বচ্ছ ভারত অভিযানের আওতায় গ্রামীন স্বচ্ছতার ক্ষেত্রে নজিরবিহীন অগ্রগতি ঘটেছে। কিন্তু, ঘটনা হল যে, মৌলিক কিছু বিবরণ যেমন কোন সময় ঐ সমীক্ষা চালানো হয়েছিল, পৃথকভাবে তার কোনও উল্লেখ রিপোর্টে নেই। এরফলেই প্রতিবেদনটি যেমন বিভ্রান্তির সৃষ্টি করেছে তেমনই বর্তমান স্বচ্ছতার অগ্রগতি নিয়েও বিতর্কের জন্ম দিয়েছে।
উল্লেখ করা যেতে পারে, স্বচ্ছ ভারত মিশনের আওতায় গ্রামীন স্বচ্ছতার পরিধি ২০১৪-এর ৩৯ শতাংশ থেকে বেড়ে বর্তমানে ৯৫ শতাংশে পৌঁছেছে। এর থেকেই এটাই প্রমানিত হয় যে, সমীক্ষার পরিসংখ্যান কয়েক মাসের মধ্যেই অনেকটা পাল্টে যায়। ঐ সমীক্ষার সময়কালের মধ্যভাগে অর্থাৎ, ২০১৭-র জানুয়ারিতে গ্রামীন ভারতে স্বচ্ছতার পরিধি ছিল ৬০ শতাংশের কিছু কম। কিন্তু, এই পরিসংখ্যানে ঐ সমীক্ষা রিপোর্টে উল্লেখ করা হয়নি।
এই প্রেক্ষিতে, কেন্দ্রীয় পানীয় জল ও স্বচ্ছতা বিধান মন্ত্রকের পক্ষ থেকে বলা হয়েছে, স্বচ্ছ ভারত অভিযান এমন স্বতন্ত্র বৈশিষ্ট্য সম্পন্ন কর্মসূচি, যার দ্রুত অগ্রগতি প্রতিনিয়ত অব্যাহত রয়েছে। মন্ত্রকের এক পরিসংখ্যানে আরও জানানো হয়েছে, পাঁচ লক্ষের বেশি গ্রামে ৮ কোটি ৭০ লক্ষ পারিবারিক শৌচালয় নির্মিত হয়েছে। এমনকি, ৫৩০টি জেলা এবং ২৫টি রাজ্য/কেন্দ্রশাসিত অঞ্চল নিজেদেরকে প্রকাশ্য স্হানে শৌচকর্ম বর্জিত হিসেবে ঘোষনা করেছে।
CG/BD/NS/...
(Visitor Counter : 333
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর পূর্বাঞ্চলের শিল্পকলার প্রচার
নতুনদিল্লি ২৭ জুলাই,২০২৩
এই অঞ্চলের তৈরি শিল্পকলার প্রচারে বিশেষ উদ্যোগ নিয়েছে । শিল্পীদের সম্ভাবনাময় বাজারের সঙ্গে যুক্ত করা এবং তাদের আয় বৃদ্ধি ও সাংস্কৃতিক ও সামাজিক সুবিধা প্রদানের লক্ষ্যেই এই পদক্ষেপ ।
এনইএইচএইচডিসি- ই বাণিজ্য পোর্টাল চালু করেছে । এছাড়া, রয়েছে চলমান বিক্রয় কেন্দ্র “পূর্বশ্রী অন হুইলস” । এনইএইচএইচডিসি অনলাইন বিক্রয় মাধ্যম যেমন অ্যামাজন, ইন্ডিয়া মার্ট, ট্রেড ইন্ডিয়া, ফ্লিপকার্ট, গোকুপ এবং জেমের মাধ্যমে সরাসরি বিক্রয়ের ব্যবস্থা করেছে । এনইএইচএইচডিসি বিভিন্ন সংস্থার সঙ্গে ৩০ টি মউ স্বাক্ষর করেছে । ক্ষুদ্র, অতিক্ষুদ্র ও মাঝারি শিল্পমন্ত্রক এবং ভারত সরকার এনইএইচএইচডিসি-কে চিরাচরিত শিল্পক্ষেত্রের জন্য নোডাল সংস্থা হিসেবে মনোনীত করেছে । জাতীয় দক্ষতা উন্নয়ন পর্ষদের সঙ্গে প্রশিক্ষণ সহযোগি হিসেবে নথিভুক্ত রয়েছে এনইএইচএইচডিসি । আদিবাসী সমবায়, বিক্রয় উন্নয়ন ফেডারেশন এবং এনইএইচএইচডিসি-এর মধ্যে অংশীদারিত্ব রয়েছে । আদিবাসি বিষয়ক মন্ত্রকের বিভিন্ন প্রকল্প রূপায়নে একযোগে কাজ করে । উত্তর পূর্ব ভারতের বিভিন্ন অঞ্চলে টেক্সটাইল পার্ক ও বস্ত্র বিপণি হাব গড়ে তোলা হয়েছে ।
বিগত ৩ বছরে এনইএইচএইচডিসি-র আয় ২০২০-২১ সালে ১০৫.৮৭ লক্ষ টাকা, ২০২১-২২ ৩৬৯.২২ লক্ষ টাকা এবং ২০২২-২৩ সালে ৫৬৫.২২ লক্ষ টাকা ।
বিভিন্ন দক্ষতা উন্নয়ন কর্সূচির মাধ্যমে প্রধানমন্ত্রী কৌশল বিকাশ যোজনার আওতায় এনইএইচএইচডিসি উত্তর পূর্বাঞ্চলের ২ হাজার ৮৯০ জন হস্তশিল্পীকে প্রশিক্ষণ দিয়েছে ।
এছাড়াও এনইএইচএইচডিসি উত্তর পূর্বাঞ্চলের রাজ্যগুলির প্রতিভাবান শিল্পীদের সনাক্ত করে তাদের বিভিন্ন আন্তর্জাতিক মানের অনুষ্ঠানে যোগদানের ব্যবস্থা করে । ২০২৩-এর ফেব্রুয়ারি মাসে হরিয়ানার ফরিদাবাদে সুরজ কুন্ড আন্তর্জাতিক হস্তশিল্প মেলায় এই ধরণের ১২০ জন শিল্পী যোগ দেন । অরুণাচলপ্রদেশ, মনিপুর ও মেঘালয়ে ২০২৩-এর মা্রচ মাসে আয়োজিত মহিলা কনক্লেভে ৪১০ জন মহিলা শি্ল্পী অংশ নেন ।
উত্তর পূর্বাঞ্চলের আদিবাসী পণ্য বিপণন ব্যবস্থাপণার সাহায্যে ৬ হাজারের বিশি আদিবাসী শিল্পীর জীবনযাত্রার মানোন্য়নয় হয়েছে ।
রাজ্যসভায় আজ এক প্রশ্নের লিখিত জবাবে এই তথ্য জানান উত্তর পূর্বাঞ্চলের উন্নয়ন বিষক কেন্দ্রীয় মন্ত্রী শ্রী জি কিষাণ রেড্ডি ।
CG/PM/CS……27-07-2023.. WORD
জলসম্পদমন্ত্রক
গঙ্গা অণ্বেষণ পুরস্কার ২০১৯ প্রদান করলেন গজেন্দ্র সিং শেখাওয়াত
জল সংরক্ষণ ও সাধারণ মানুষের সুবিধার্থে পরিবেশ সুরক্ষায় জনআন্দোলন গড়ে তুলতে বিশেষ জোর দিলেন কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত। বিশ্ব পরিবেশ দিবস উপলক্ষে স্বচ্ছ গঙ্গা জাতীয় কর্মসূচির উদ্যোগে এক অনুষ্ঠানের আয়োজন করা হয়। শ্রী শেখাওয়াত বলেন, প্রকৃতির সঙ্গে সম্প্রীতি বজায় রেখেই আমাদের বেঁচে থাকতে হবে। আমাদের সংস্কৃতির অন্যতম অঙ্গ হ’ল প্রকৃতির পুজো। এই মূল্যবোধের প্রতি পুনরায় নজর দেওয়া প্রয়োজন এবং প্রকৃতিকে সুরক্ষিত রাখতে আমাদের সচেতন হওয়া প্রয়োজন। তিনি বলেন, প্রত্যেক ব্যক্তিকেই জল সংরক্ষণ এবং নদী পুনরুজ্জীবনের গুরুত্বপূর্ণ দায়িত্ব নিতে হবে। প্রত্যেককেই নিজেদের জীবনের স্বার্থে প্রকৃতি সংরক্ষণে কী উদ্যোগ নিচ্ছে – তা তাঁদের দেখা উচিত। তিনি বলেন, প্রধানমন্ত্রী শ্রী নরেন্দ্র মোদী স্বচ্ছ গঙ্গার লক্ষ্যে ২০১৪ সালে ‘নমামি গঙ্গে’ প্রকল্পের সূচনা করেছিলেন। এই কর্মসূচিকে এগিয়ে নিয়ে যেতে জলশক্তি মন্ত্রক গুরুত্বপূর্ণ ভূমিকা নেবে বলে জানান তিনি। অনুষ্ঠানে বক্তব্য রাখেন – মন্ত্রকের প্রতিমন্ত্রী শ্রী রতন লাল কাটারিয়া। তিনি বলেন, স্বচ্ছ গঙ্গার লক্ষ্যে এই মন্ত্রকের সঙ্গে যৌথভাবে কেন্দ্রীয় সরকারের অন্যান্য মন্ত্রক নমামি গঙ্গের প্রকল্পে অংশ নিচ্ছে।
অনুষ্ঠানে গঙ্গা অন্বেষণ ২০১৯ – এ বিজয়ীদের পুরস্কার প্রদান করা হয়। পশ্চিমবঙ্গের হাইব্রিড অ্যানিমিটি ভিত্তিক সরকারি – বেসরকারি অংশীদারিত্বের অন্তর্গত হাওড়া, বালি, বরাহনগর ও কামারহাটি এসটিপি প্রকল্পে চুক্তি স্বাক্ষরিত হয়। এই প্রকল্পের তিনটি স্তরে মোট ১৬৫ এমএলডি পলি তোলা হবে, যার মধ্যে হাওড়ায় ৬৫, বালি’তে ৪০ এবং বরাহনগর ও কামারহাটিতে ৬০ এমএলডি পলি তোলা হবে। এই প্রকল্পে আগামী ১৫ বছরে মোট খরচ ধরা হয়েছে ৫৯২ কোটি টাকা। অনুষ্ঠানে দুটি বইও প্রকাশ করা হয়।
SSS/SS/SB……06_June_2019...……...
(Visitor Counter : 140
তথ্য আৰু সম্প্ৰচাৰ মন্ত্ৰালয়
আইএফএফআইয়ে মণিপুৰক চলচ্চিত্ৰৰ দৃশ্যগ্ৰহণৰ দৃষ্টিকোণৰ পৰা আকৰ্ষণীয় কৰি তোলে
মণিপুৰ ৰাজ্যিক চলচ্চিত্ৰ উন্নয়ন সমিতিয়ে মণিপুৰ ৰাজ্যৰ সম্ভাৱনাক চলচ্চিত্ৰ নিৰ্মাণ ক্ষেত্ৰ হিচাপে প্ৰদৰ্শন কৰে
মণিপুৰ চৰকাৰৰ ৫৩ তম আইএফএফআইৰ ৰাজ্যিক পেভিলিয়ন 'Unexplored Manipur' য়ে ৰাজ্যখনত চলচ্চিত্ৰৰ দৃশ্যগ্ৰহণৰ বাবে চলচ্চিত্ৰ নিৰ্মাতা, অভিনেতা, পৰিচালক আৰু প্ৰযোজকসকলক আকৰ্ষিত কৰিছে। বহুতো চলচ্চিত্ৰ নিৰ্মাতাই এই সুন্দৰ ৰাজ্যখনে তেওঁলোকক প্ৰদান কৰিব পৰা সুবিধাসমূহৰ বিষয়ে তথ্যৰ বাবে ৰাজ্যিক পেভিলিয়নলৈ গৈছে।
এই বছৰ আইএফএফআইয়ে মণিপুৰী চলচ্চিত্ৰৰ সোণালী জয়ন্তীও উদযাপন কৰিছে। ১৯৭২ চনৰ ৯ এপ্ৰিলত প্ৰথম মণিপুৰী ফিচাৰ ফিল্ম মাতামাগি মণিপুৰ মুক্তি লাভ কৰে। এইখন দেৱকুমাৰ বসুৰ দ্বাৰা পৰিচালিত হৈছিল। সম্পদৰ সংকট, অত্যাৱশ্যকীয় প্ৰযুক্তিৰ ওপৰত বিনিয়োগৰ অভাৱ আৰু দৰ্শকৰ ওচৰলৈ কাৰ্যকৰীভাৱে যোগাযোগ কৰাৰ বাবে প্ৰচাৰ প্ৰণালীৰ অভাৱৰ বাবে মণিপুৰী চলচ্চিত্ৰৰ পাঁচ দশকৰ যাত্ৰা আশ্চৰ্যজনক আৰু সাহসী হৈ আহিছে।
আইএফএফআইত প্ৰথমবাৰৰ বাবে, কেইবাখনো ৰাজ্য চৰকাৰে ৰাজ্যসমূহত চলচ্চিত্ৰ উদ্যোগৰ প্ৰচাৰৰ বাবে চলচ্চিত্ৰ বজাৰত তেওঁলোকৰ পেভিলিয়ন স্থাপন কৰিছে। বিহাৰ, মণিপুৰ, পঞ্জাৱ, উত্তৰ প্ৰদেশ, উত্তৰাখণ্ড, মহাৰাষ্ট্ৰ, তামিলনাডু, ঝাৰখণ্ড, মধ্য প্ৰদেশ, গুজৰাট, ছত্তীশগড়, দিল্লী আৰু পুডুচেৰীৰ দৰে ৰাজ্যই তেওঁলোকৰ পেভিলিয়ন স্থাপন কৰিছে।
মণিপুৰ পেভিলিয়নৰ বিষয়বস্তু হৈছে 'Unexplored Manipur', ইয়াক মুখ্যতঃ মণিপুৰ ৰাজ্যিক চলচ্চিত্ৰ উন্নয়ন সমিতিয়ে পৰিচালনা কৰি আছে। পেভিলিয়নখনে উদীয়মান চলচ্চিত্ৰ নিৰ্মাতাসকলক 'মণি কি ভূমি' মণিপুৰৰ ঐতিহাসিক, পুৰাতাত্ত্বিক, সাংস্কৃতিক আৰু প্ৰাকৃতিক ঐতিহ্য অন্বেষণ কৰিবলৈ আহ্বান জনায়। ইয়াৰ উদ্দেশ্য হৈছে চলচ্চিত্ৰ নিৰ্মাতাসকলক আকৰ্ষিত কৰা আৰু এই ৰাজ্যখনক চলচ্চিত্ৰ নিৰ্মাণৰ বাবে এক পছন্দৰ স্থান হিচাপে বিকশিত কৰা।
পেভিলিয়নটোৱে প্ৰাকৃতিক সৌন্দৰ্য যেনে লোকটক হ্ৰদ আৰু কিবুল লামজাও ৰাষ্ট্ৰীয় উদ্যান প্ৰদৰ্শন কৰে যিটো পৃথিৱীৰ একমাত্ৰ ভাসমান ৰাষ্ট্ৰীয় উদ্যান। পেভিলিয়নখনত সাংস্কৃতিক আচৰিত যেনে ইমা মাৰ্কেট, যি হৈছে সম্পূৰ্ণৰূপে মহিলাৰ দ্বাৰা পৰিচালিত বিশ্বৰ একমাত্ৰ বজাৰ।
মণিপুৰ ৰাজ্যিক চলচ্চিত্ৰ উন্নয়ন সমিতিৰ সচিব সুঞ্জু বচাস্পতিমায়ুমে উল্লেখ কৰে যে মণিপুৰী সংস্কৃতিৰ কাহিনী কোৱাৰ এক সমৃদ্ধ পৰম্পৰা আছে। তেওঁ 'খোংজোম পৰ্ব'ৰ উদাহৰণ দাঙি ধৰিছিল, যি হৈছে এক পুৰণি গান গোৱাৰ পৰম্পৰা।
২০২০ চনত, মণিপুৰ চৰকাৰে ৰাজ্যিক চলচ্চিত্ৰ নিৰ্মাণ নীতি প্ৰৱৰ্তন কৰিছে। আঁচনিখনৰ লক্ষ্য হৈছে, অন্যান্য বিষয়ৰ লগতে, চলচ্চিত্ৰ নিৰ্মাণ প্ৰক্ৰিয়াত স্থানীয় লোক আৰু অংশীদাৰসকলৰ স্বাৰ্থঅন্তৰ্ভুক্ত কৰা।
স্বাস্থ্যওপরিবারকল্যাণমন্ত্রক
ডাঃ হর্ষ বর্ধন ভিডিও কনফারেন্সিংয়ের মাধ্যমে বিহারের এ ই এসের জন্য প্রস্তুতি পর্যালোচনা করেছেন
এ ই এস পরিচালনার জন্য কেন্দ্র বিহারকে সবরকম সহায়তার আশ্বাস দিয়েছে
নতুন দিল্লি, ১ মে, ২০২০
ডাঃ হর্ষ বর্ধন আজ অ্যাকিউট এনসেফালাইটিস সিন্ড্রোম  নিয়ন্ত্রণের জন্য বিহার সরকারকে সর্বাত্মক সহায়তার আশ্বাস দিয়েছেন। ভিডিও কনফারেন্সিংয়ের মাধ্যমে বিহারের স্বাস্থ্যমন্ত্রী শ্রী মঙ্গল পান্ডের সঙ্গে এইএসের পর্যালোচনা বৈঠকে তিনি, তৃণমূলের স্তরের কর্মীদের কাছ থেকে পরিস্থিতি সম্পর্কে খোঁজ খবর নেন। বৈঠকে স্বাস্থ্যমন্ত্রকের প্রতিমন্ত্রী শ্রী অশ্বিনী কুমার চৌবেও উপস্থিত ছিলেন।
উল্লেখ্য ১৫ ই মে থেকে জুন মাস পর্যন্ত গ্রীষ্মকালে একটি নির্দিষ্ট সময়ে, এইএসের জন্য বিহারে শিশুদের মৃত্যুর হারের বৃদ্ধি বিষয়টি যথেষ্ট বেদনাদায়ক বলে কেন্দ্রীয় স্বাস্থ্য মন্ত্রক জানিয়েছে। তিনি বলেন একাধিক স্তরে যথাযথ পদক্ষেপের সঙ্গে যথোপযুক্ত চিকিৎসার মাধ্যমে এই হার রোধ করা সম্ভব। ডাঃ হর্ষ বর্ধন আরও বলেন, এইএসের বিরুদ্ধে লড়াই বেশ পুরনো এবং কিছু নির্দিষ্ট পদ্ধতির মাধ্যমে এটির প্রতিরোধের ব্যবস্থা গ্রহণ করা বাঞ্ছনীয়। কেন্দ্রীয় স্বাস্থ্যমন্ত্রী ২০১৪ এবং ২০১৯ সালে এইএস প্রাদুর্ভাবের আগে বিহার রাজ্যে তার সফরের কথা স্মরণ করে বলেন, সেসময় তিনি নিজে পরিস্থিতি খতিয়ে দেখেন, শিশু-রোগী এবং তাদের বাবা-মার সাথে দেখা করেন এবং এই রোগের মূল কারণগুলি সম্পর্কে আলোচনা করেন।
ডাঃ হর্ষ বর্ধন বলেছেন, যে এবারও কেন্দ্র নিয়মিত পরিস্থিতি পর্যবেক্ষণ করছে এবং এইএস পরিস্থিতি পরিচালনার জন্য রাজ্য স্বাস্থ্য কর্তৃপক্ষের সাথে নিয়মিত যোগাযোগ রেখে চলছে। তিনি রাজ্য সরকারকে প্রভাবিত অঞ্চলগুলিতে চব্বিশ ঘন্টা নজরদারির ব্যবস্থা করতে বিশেষজ্ঞদের একটি কমিটি গঠন করতে এবং সময়মতো প্রতিরোধমূলক পদক্ষেপের পরামর্শ দেন। এই পদক্ষেপের মাধ্যমে এই রোগের বিস্তার রোধ করা সম্ভব হবে।
স্বাস্থ্য ও পরিবার কল্যাণ মন্ত্রক, স্বাস্থ্য ব্যবস্থা শক্তিশালী করতে জাতীয় স্বাস্থ্য মিশন  এর মাধ্যমে রাজ্য সরকারকে পূর্ণ সহায়তা প্রদান করবে বলে স্বাস্থ্যমন্ত্রী জানিয়েছেন। মহিলা ও শিশু কল্যান মন্ত্রক সহ কেন্দ্রীয় সরকারের অন্যান্য মন্ত্রককেও তাৎক্ষনিক ও দীর্ঘমেয়াদী সহায়তা দেওয়ার জন্য অনুরোধ করা হবে বলে তিনি আরও জানিয়েছেন।
ডঃ হর্ষ বর্ধন বলেছেন, প্রতিদিন পরিস্থিতি পর্যবেক্ষণের জন্য বিশেষজ্ঞের কমিটি গঠন ছাড়াও একটি উচ্চ-স্তরের আন্তঃশৃঙ্খলা বিশেষজ্ঞ দল গঠনের প্রয়োজন রয়েছে। ন্যাশনাল সেন্টার ফর ডিজিজ কন্ট্রোল , ন্যাশনাল ভেক্টর বর্ন ডিজিজ কন্ট্রোল প্রোগ্রাম , ইন্ডিয়ান কাউন্সিল অফ মেডিকেল রিসার্চ , এ আই আই এমএস, পাটনা, কেন্দ্রীয় স্বাস্থ্য ও পরিবার কল্যাণ মন্ত্রকের শিশু স্বাস্থ্য বিভাগ রাজ্যসরকারকে এইএস এবং জাপানি এনসেফালাইটিসের মত রোগের প্রতিরোধ গড়ে তোলার পন্থা পদ্ধতি স্থির করতে সহায়তা করবে।
স্বাস্থ্যমন্ত্রী শীঘ্রই পেডিয়াট্রিক আইসিইউ চালু করার পরামর্শ দিয়েছেন, সেই সঙ্গে জেলা গুলিতেও এই পরিষেবা চালু করার কথা তিনি বলেন, সকাল ৮.০০ টা থেকে রাত ১০.০০ টা পর্যন্ত বিশেষত যে সময়ে এইএস এর লক্ষণগুলি বেশী দেখা যায়, সেসময় অ্যাম্বুলেন্স পরিষেবা ঠিক রাখার কথা তিনি বলেন।
ডাঃ হর্ষ বর্ধন কোভিড প্রাদুর্ভাবের সময় এইএসের এর ক্ষেত্রে অবহেলা না করার জন্য সকলকে অনুরোধ করেছেন।
শ্রীমতি প্রীতি সুদান, সচিব , শ্রী রাজেশ ভূষণ, ওএসডি , শ্রী সঞ্জিভা কুমার, বিশেষ সচিব , শ্রীমতি বন্দনা গুরনানী, এএস ও এমডি  সহ বিহার সরকারের প্রধান সচিব , বিহার সরকার স্বাস্থ্য সুরক্ষা সমিতির সচিব-সহ-সিইও, বিহার সরকারের স্বাস্থ্যসেবা এনসিডিসি দিল্লির ডিরেক্টর, পাটনা এআইআইএমসের ডিরেক্টর, বিহারের সমস্ত জেলাশাসকরা সভায় অংশ নেন।
(CG/TG
প্রধানমন্ত্রীরদপ্তর
উত্তরাখন্ডে ১০০ শতাংশ ব্রড গেজ রেলপথ বৈদ্যুতিকরণের প্রশংসা প্রধানমন্ত্রী
নয়াদিল্লি, ১৭ মার্চ, ২০২৩
প্রধানমন্ত্রী শ্রী নরেন্দ্র মোদী উত্তরাখন্ডে ১০০ শতাংশ ব্রড গেজ রেলপথ বৈদ্যুতিকরণের প্রশংসা করেছেন।
উত্তরাখন্ডে ১০০ শতাংশ ব্রড গেজ রেলপথ বৈদ্যুতিকরণ সংক্রান্ত কেন্দ্রীয় রেলমন্ত্রী অশ্বিনী বৈষ্ণব-এর এক ট্যুইট ভাগ করে নিয়ে প্রধানমন্ত্রী ট্যুইট করে বলেছেন;
“উৎসাহজনক ফল! এটা দেবভূমি উত্তরাখন্ডের উপকারে লাগবে এবং পর্যটনের প্রসার ঘটাবে।”
PG/AB/NS
(
পেট্রোলিয়ামওপ্রাকৃতিকগ্যাসমন্ত্রক
প্রধানমন্ত্রী উজ্জ্বলা যোজনার আওতায় ৫ কোটি ৮৪ লক্ষ সংযোগ প্রদান করা হয়েছে
নয়াদিল্লি, ১২ ডিসেম্বর, ২০১৮
২০১৮ সালের ডিসেম্বর মাসের ১০ তারিখ পর্যন্ত প্রধানমন্ত্রী উজ্জ্বলা যোজনার আওতায় ৫ কোটি ৮৪ লক্ষ এলপিজি সংযোগ প্রদান করা হয়েছে। বিপিএল তালিকাভুক্ত পরিবারগুলির মহিলা সদস্যদের জন্য বিনামূল্যে এলপিজি সংযোগ দেওয়া হচ্ছে।
রাজ্যসভায় এক লিখিত প্রশ্নের জবাবে পেট্রোলিয়াম ও প্রাকৃতিক গ্যাস দপ্তরের মন্ত্রী শ্রী ধর্মেন্দ্র প্রধান আজ এই তথ্য জানান।
SSS/PM/SB
(Visitor Counter : 65
রেলমন্ত্রক
দক্ষিণাঞ্চলের রাজ্যগুলিতে অক্সিজেন এক্সপ্রেসের মাধ্যমে তরল অক্সিজেন সরবরাহের মাত্রা ১৮ হাজার মেট্রিক টন অতিক্রম করেছে
অক্সিজেন এক্সপ্রেস এ পর্যন্ত জাতির উদ্দেশ্যে মোট ৩২ হাজার ৪৬৪ মেট্রিক টন তরল অক্সিজেন সরবরাহ করেছে
৪৪৮ টি অক্সিজেন এক্সপ্রেস এ পর্যন্ত দেশে অক্সিজেন সরবরাহ করেছে
অক্সিজেন এক্সপ্রেস ১৮৫৪ টি ট্যাঙ্কারের মাধ্যমেএপর্যন্ত ১৫ টি রাজ্যে তরল মেডিকেল অক্সিজেন সরবরাহ করেছে
নতুন দিল্লি, ১৯ জুন, ২০২১
দেশে বর্তমান কোভিড-১৯ জনিত পরিস্থিতিতে ভারতীয় রেল অক্সিজেন এক্সপ্রেস মারফত তরল মেডিকেল অক্সিজেন বিভিন্ন রাজ্যে সরবরাহের প্রক্রিয়া অব্যাহত রেখেছে। এর পাশাপাশি, ভারতীয় রেল এ পর্যন্ত ৩২ হাজার ৪০০ মেট্রিক টন তরল মেডিকেল অক্সিজেন সরবরাহ করেছে। ভারতীয় রেল ১৮৫৪ টি ট্যাংকার মারফত মোট ৩২৪৬৪ মেট্রিক টন তরল মেডিকেল অক্সিজেন সরবরাহ করেছে।
মোট ৪৪৮ টি অক্সিজেন এক্সপ্রেস বিভিন্ন রাজ্যে অক্সিজেন সরবরাহ করে তাদের যাত্রা শেষ করেছে।
অক্সিজেন এক্সপ্রেসের মাধ্যমে এ পর্যন্ত দক্ষিণাঞ্চলের রাজ্যগুলিতে মোট ১৮ হাজার মেট্রিক টন তরল অক্সিজেন সরবরাহ করা হয়েছে।
তামিলনাড়ুতে ৫ হাজার ৬০০ মেট্রিক টন তরল মেডিকেল অক্সিজেন সরবরাহ করা হয়েছে। কর্ণাটক এবং অন্ধ্রপ্রদেশ যথাক্রমে ৪৩০০ ও ৪১০০ মেট্রিক টন তরল মেডিকেল অক্সিজেন পাঠানো হয়েছে। তেলেঙ্গানায় পাঠানো হয়েছে ৩৩০০ মেট্রিক টন তরল অক্সিজেন।
এর পাশাপাশি, ৮ টি ট্যাংকার মারফত ২ টি অক্সিজেন ভর্তি এক্সপ্রেস যাতে ১৫৩ মেট্রিক টন তরল মেডিকেল অক্সিজেন রয়েছে, তা বর্তমানে যাত্রা পথে রয়েছে।
বিগত ৫৬ দিন পূর্বে গত ২৪ এপ্রিল মহারাষ্ট্রে ১২৬ মেট্রিক টন অক্সিজেন সরবরাহ করে অক্সিজেন এক্সপ্রেসের যাত্রা শুরু হয়। রাজ্যগুলির প্রয়োজনে সময়মতো অক্সিজেন সরবরাহ করাই ভারতীয় রেলের লক্ষ্য।
রেলের পক্ষ থেকে এ পর্যন্ত ১৫ টি রাজ্যে তরল মেডিকেল অক্সিজেন সরবরাহ করা হয়েছে। এই রাজ্যগুলির মধ্যে রয়েছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, উত্তরপ্রদেশ, ঝাড়খন্ড, এবং আসাম।
এই ১৫ টি রাজ্যের ৩৯ টি শহরে অক্সিজেন সরবরাহ করা হয়েছে। এই শহর গুলির মধ্যে রয়েছে, উত্তরপ্রদেশের লখনৌ, বারানসী, কানপুর, বেরিলি, গোরখপুর এবং আগ্রা।
মধ্যপ্রদেশের সাগর, জব্বলপুর, কাটনি এবং ভোপাল।
মহারাষ্ট্রের নাগপুর, নাসিক, পুনে, মুম্বাই এবং সোলাপুর।
তেলেঙ্গানার হায়দ্রাবাদ। হরিয়ানার ফরিদাবাদ গুরগাঁও। দিল্লির তুঘলকাবাদ, দিল্লি ক্যান্টনমেন্ট এবং ওখলা।
রাজস্থানের কোটা এবং কনকপুর। কর্নাটকের বেঙ্গালুরু। উত্তরাখণ্ডের দেরাদুন। অন্ধপ্রদেশের নেল্লোর, গুন্টুর, তাদিপাত্রি এবং বিশাখা পত্তনম। কেরালার এরনাকুলাম। তামিলনাড়ুর তিরুভাল্লুর, চেন্নাই, তুতিকোরিন, কোয়েম্বাটুর এবং মাদুরাই। পাঞ্জাবের ভাতিন্ডা এবং ফিলাউর। আসামের কামরূপ এবং ঝাড়খন্ডের রাঁচি।
রেলের পক্ষ থেকে এই অক্সিজেন নেওয়া হচ্ছে পশ্চিমাঞ্চলের হাপা, বরোদা, মুন্ড্রা থেকে। পূর্বাঞ্চলের রাউরকেল্লা, দুর্গাপুর,, টাটানগর এবং আঙ্গুল থেকে। এরপর সেগুলি সরবরাহ করা হচ্ছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু হরিয়ানা তেলেঙ্গানা, পাঞ্জাব, কেরালা, দিল্লি, উত্তর প্রদেশ এবং আসামের বিভিন্ন স্থানে।
ভারতীয় রেল পরিকল্পনামাফিক নির্দিষ্ট রুট ধরে তরল অক্সিজেন বিভিন্ন রাজ্যে সরবরাহ করছে।
CG/ SB
(Visitor Counter : 113
প্রধানমন্ত্রীরদপ্তর
প্রধানমন্ত্রী আগামীকাল কৃষি পরিকাঠামো তহবিল থেকে পিএম কিষাণ যোজনার সুবিধাভোগীদের ঋণদানের সূচনা করবেন
১ লক্ষ কোটি টাকার কৃষি পরিকাঠামো তহবিল, ফসল পরবর্তী পরিচালন পরিকাঠামো তৈরী এবং যৌথভাবে কৃষিকাজের সহায়ক হবে
নয়াদিল্লী, ৮ আগস্ট, ২০২০
প্রধানমন্ত্রী শ্রী নরেন্দ্র মোদী আগামীকাল, ৯ই আগস্ট বেলা ১১টার সময় ভিডিও কনফারেন্সের মাধ্যমে ১ লক্ষ কোটি টাকার কৃষি পরিকাঠামো তহবিল থেকে ঋণ দান প্রক্রিয়ার সূচনা করবেন। প্রধানমন্ত্রী ওই অনুষ্ঠানে পিএম কিষাণ প্রকল্পে ৮ কোটি ৫০ লক্ষ কৃষকের জন্য ১৭ হাজার কোটি টাকার ষষ্ঠ কিস্তির অর্থ তাঁদের অ্যাকাউন্টে পাঠানোর প্রক্রিয়া শুরু করবেন। দেশজুড়ে লক্ষ লক্ষ কৃষক, সমবায় সমিতির সদস্য এবং নাগরিকরা এই অনুষ্ঠানে যোগ দেবেন। কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর অনুষ্ঠানে উপস্থিত থাকবেন।
১ লক্ষ কোটি টাকার কৃষি পরিকাঠামো তহবিলের মাধ্যমে কেন্দ্রের ঋণদানের এই উদ্যোগটি কেন্দ্রীয় মন্ত্রীসভা অনুমোদন করেছে। ফসল পরবর্তী পরিচালন পরিকাঠামো তৈরী এবং যৌথভাবে কৃষিকাজের জন্য প্রয়োজনীয় উদ্যোগ যেমন- হিমঘর, শস্য সংগ্রহ কেন্দ্র, খাদ্য প্রক্রিয়াকরণ কেন্দ্রের মতো পরিকাঠামো গড়ে তুলতে এই তহবিল সাহায্য করবে। এই উদ্যোগের ফলে কৃষকরা তাঁদের উৎপাদিত পণ্যের আরও ভালো দাম পাবেন, উৎপাদিত পণ্য মজুত করে রেখে প্রয়োজনে বেশি দামে সেগুলিকে বিক্রি করতে পারবেন, কৃষি পণ্যের অপচয় কমাতে পারবেন ও এগুলির যথাযথ মূল্য পাবেন। ১২টির মধ্যে ১১টি রাষ্ট্রায়ত্ত্ব ব্যাঙ্ক ইতিমধ্যেই কৃষি ও কৃষক কল্যাণ দপ্তরের সঙ্গে একটি সমঝোতাপত্রে স্বাক্ষর করেছে। এরফলে এই ১ লক্ষ কোটি টাকার তহবিলের অর্থ ব্যাঙ্কগুলির মাধ্যমে ঋণ বাবদ দেওয়া হবে। এই ঋণের সুদের ৩ শতাংশ সরকার ঋণগ্রহীতাদের ফেরত দিতে সাহায্য করবে এবং ২ কোটি টাকা পর্যন্ত মূলধনের গ্যারান্টার হবে। এর মাধ্যমে এই প্রকল্পের কার্যকারিতা বৃদ্ধি পাবে। কৃষক, পণ্য বাজারজাত করার বিভিন্ন সমবায়-সমিতি, কৃষিকাজে ঋণ প্রদানকারী বিভিন্ন সংস্থা, কৃষিপণ্য উৎপাদক সংগঠন, স্বনির্ভর গোষ্ঠী, বহুমুখী সমবায় সমিতি, কৃষিভিত্তিক শিল্পোদ্যোগ সংস্থা, স্টার্ট আপ অর্থাৎ নতুন উদ্যোগ এবং সরকারি বেসরকারী অংশীদারিত্বে চলা বিভিন্ন প্রকল্প এই তহবিল থেকে উপকৃত হবে।
প্রধানমন্ত্রী কিষাণ সম্মান নিধি যোজনা  প্রকল্পটি ২০১৮র পয়লা ডিসেম্বর সূচনা হয়েছিল। এর মাধ্যমে ৯ কোটি ৯০ লক্ষের বেশি কৃষক ৭৫ হাজার কোটি টাকার সরাসরি আর্থিক সুবিধা পেয়ে থাকেন। এরফলে কৃষকরা তাঁদের কৃষিকাজে এবং পরিবারের জন্য প্রয়োজনীয় অর্থের সংস্থান করতে পারেন। পিএম কিষাণ প্রকল্পটি দ্রুত গতিতে বাস্তবায়িত হয়েছে। সুবিধাভোগীদের আধার সংযুক্তিকরণের ফলে ব্যাঙ্ক অ্যাকাউন্টে তাঁদের অর্থ সরাসরি চলে যায়, যে কারণে অর্থের কোন অপচয় হয়না। কোভিড-১৯ মহামারীর সময় এই প্রকল্পে কৃষকরা প্রভূত উপকৃত হয়েছেন। লকডাউনের সময়ে কৃষকদের জন্য ২২ হাজার কোটি টাকা তাদের ব্যাঙ্ক অ্যাকাউন্টে সরাসরি পাঠানো হয়েছে।
(CG/CB/NS
প্রধানমন্ত্রীরদপ্তর
মহারাষ্ট্রে দুর্ঘটনায় নিহতদের পরিবারবর্গের প্রতি প্রধানমন্ত্রীর শোকজ্ঞাপন
নতুন দিল্লি, ২৫ জানুয়ারি, ২০২২
প্রধানমন্ত্রী শ্রী নরেন্দ্র মোদী মহারাষ্ট্রের সেলসুরার কাছে এক দুর্ঘটনায় প্রাণহানিতে গভীর শোক প্রকাশ করেছেন। প্রধানমন্ত্রী নিহতদের পরিবারবর্গের জন্য প্রধানমন্ত্রী জাতীয় ত্রাণ তহবিল  থেকে আর্থিক সাহায্যের কথা ঘোষণা করেছেন।
একাধিক ট্যুইট করে প্রধানমন্ত্রীর কার্যালয় থেকে জানানো হয়েছে;
“মহারাষ্ট্রের সেলসুরার কাছে দুর্ঘটনায় প্রাণহানির কারণে ব্যথিত। দুঃখের এই মুহূর্তে, যারা তাদের প্রিয়জনকে হারিয়েছেন তাদের প্রতি আমার সমবেদনা। আমি প্রার্থনা করি আহতরা দ্রুত সুস্থ হয়ে উঠুক : প্রধানমন্ত্রী
পিএম@নরেন্দ্রমোদী ঘোষণা করেছেন যে সেলসুরার কাছে দুর্ঘটনায় যারা প্রাণ হারিয়েছেন তাদের নিকট আত্মীয়দের পিএমএনআরএফ থেকে ২ লক্ষ এবং যারা আহত হয়েছেন তাদের ৫০,০০০ টাকা করে ক্ষতিপূরণ দেওয়া হবে।”
CG/SS/SKD/
(
প্রধানমন্ত্রীরদপ্তর
মার্কিন কংগ্রেসের যৌথ অধিবেশনে প্রধানমন্ত্রীর ভাষণ
নয়াদিল্লি, ২৩ জুন, ২০২৩
মার্কিন যুক্তরাষ্ট্রের হাউজ অফ রিপ্রেজেন্টেটিভজ-এর স্পিকার শ্রী কেভিন ম্যাকার্থি, সেনেটের সংখ্যাগরিষ্ঠ দলের নেতা শ্রী চার্লস শ্যুমার, সেনেটের রিপাবলিক দলের নেতা শ্রী মিচ ম্যাককনেল এবং কংগ্রেসের ডেমোক্র্যাটিক দলের নেতা শ্রী হাকিম জেফরিজ-এর আমন্ত্রণে প্রধানমন্ত্রী শ্রী নরেন্দ্র মোদী ২২ জুন মার্কিন কংগ্রেসের যৌথ অধিবেশনে ভাষণ দিয়েছেন।
সেই সময় ভাইস প্রেসিডেন্ট শ্রীমতী কমলা হ্যারিসও উপস্থিত ছিলেন।
এর আগে ক্যাপিটল হিল-এ পৌঁছনোর পর কংগ্রেস নেতারা প্রধানমন্ত্রীকে আনুষ্ঠানিক অভ্যর্থনা জানান। এরপর শ্রী মোদী স্পিকার শ্রী ম্যাকার্থি এবং কংগ্রেসের নেতৃবৃন্দের সঙ্গে পৃথক পৃথক বৈঠক করেন।
তাঁর ভাষণে প্রধানমন্ত্রী ভারত-মার্কিন সম্পর্ককে আরও শক্তিশালী করে তুলতে মার্কিন কংগ্রেসের দীর্ঘদিনের নানা কর্মকাণ্ডের প্রশংসা করেছেন।
তিনি ভারত-মার্কিন দ্বিপাক্ষিক সম্পর্ক ক্রমশ শক্তিশালী হওয়ার বিষয়টি উল্লেখ করে কিভাবে তা আরও শক্তিশালী করা যায় সে বিষয়ে তাঁর মতামত জানিয়েছেন। তিনি বলেন, ভারত বিভিন্ন ক্ষেত্রে যথেষ্ট উন্নতি করেছে এবং সারা বিশ্বের সামনে নানা সুযোগ নিয়ে এসেছে।
অধ্যক্ষ ম্যাকার্থি প্রধানমন্ত্রীর সম্মানে একটি ভোজসভার আয়োজন করেন। ২০১৬-র সেপ্টেম্বরে তাঁর সরকারি সফরের সময় মার্কিন কংগ্রেসে ভাষণ দেওয়ার পর এটি শ্রী মোদীর যৌথ অধিবেশনে দ্বিতীয় ভাষণ।
CG/CB/DM/
(